तोपचंद, दुर्ग। Wife killed husband in Durg: दुर्ग जिले में दिल दहला देने वाला मामला सामने आया है। यहां अमलेश्वर इलाके में अपने पति की एक महिला ने गला रेतकर हत्या कर दी। पति के काली और बदसूरत कहने पर महिला इतने गुस्से में थी कि रात में उसने पति की हत्या कर दी यहां तक की उसके प्राइवेट पार्ट भी काट दिया। रातभर पति की लाश के साथ कमरे में ही सोती रही।
इसके बाद सुबह 6 बजे रोती हुई बाहर निकली और शोर मचाने लगी कि किसी ने उसके पति की हत्या कर दी। इस मामले में पुलिस ने आरोपी पत्नी को गिरफ्तार कर लिया है।
मृतक की दूसरी पत्नी थी संगीता
पुलिस से मिली जानकारी के अनुसार, अमलेश्वर पुलिस को सूचना मिली थी कि 40 वर्षीय अनंत सोनवानी की किसी ने हत्या कर दी है। पुलिस मौके पर पहुंची। पत्नी ने पुलिस को बताया कि रात में वह कुछ समय के लिए बाहर निकली थी। जब लौटी तो देखा पति की लाश कमरे में पड़ी थी। वहीं अनंत के बेटे ने बताया कि उसकी सौतेली मां संगीता ने सुबह 6 बजे रोते हुए सबको बताया। पुलिस ने मृतक की पत्नी से कड़ाई से पूछताछ की। इसके बाद मामले का खुलासा हुआ।
आरोपी बोली- काली कहकर चिढ़ाता था और मारपीट करता था
उसने बताया कि शादी के बाद से ही अनंत उससे मारपीट करता था। वह उसे काली होने और लड़के जैसा दिखने का ताना मारता था। इसके चलते उसने उसकी हत्या कर दी। पुलिस ने हत्या के 24 घंटे अंदर आरोपी पत्नी को गिरफ्तार कर उसके खिलाफ धारा 302 और 201 के तहत केस दर्ज किया और उसे जेल भेज दिया।